Eric Frenzel

Eric Frenzel (s. 21. marraskuuta 1988 Annaberg-Buchholz, Saksan demokraattinen tasavalta) on saksalainen uransa lopettanut yhdistetyn hiihtäjä. Hän on kolminkertainen olympiavoittaja, seitsenkertainen maailmanmestari ja viisinkertertainen maailmancupin kokonaiskilpailuvoittaja.

Frenzel on arvokilpailumitalien ja yhdistetyn maailmancupin kokonaiskilpailuvoittojen määrällä mitattuna kaikkien aikojen menestynein urheilija yhdistetyssä. Lisäksi hänellä on yhdessä Felix Gottwaldin kanssa eniten olympiamitaleita yhdistetyssä. Maailmancupissa hänellä on viiden kokonaiskilpailuvoiton lisäksi 43 osakilpailuvoittoa ja 83 palkintokorokesijoitusta. 

Frenzel ilmoitti maaliskuussa 2023 lopettavansa uransa maailmancup-kauden jälkeen.

 Arvokilpailut 
Frenzel sijoittui Sapporon maailmanmestaruuskilpailuissa 2007  normaalikilpailussa 22:nneksi. Kaksi viikkoa Sapporon MM-kilpailuiden jälkeen hän voitti Italian Tarvisiossa järjestetyissä junioreiden MM-kilpailuissa yhdistetyn sprinttikilpailun maailmanmestaruuden ja sai joukkuekilpailussa hopeaa. Liberecin MM-kilpailuissa 2009 hän sai joukkuekilpailussa hopeaa ja oli yhteislähtökilpailussa kahdeksas. Vancouverin olympialaisissa 2010 hän oli joukkuekilpailussa pronssilla ja normaalimäen Gundersen-kilpailussa kymmenes. Oslon MM-kilpailuissa 2011 Frenzel voitti normaalimäen Gundersen-kilpailussa kultaa, sai suurmäen Gundersen-kilpailuissa pronssia ja oli mukana sekä normaalimäessä että suurmäessä hopeaa voittaneessa Saksan joukkueessa. Val di Fiemmen MM-kilpailuissa 2013 hän oli normaalimäen Gundersen-kilpailussa neljäs. Suurmäen Gundersen-kilpailusta hän voitti kultaa. Joukkuesprintissä hän sai pronssia parinaan Tino Edelmann. 

Sotšin olympialaisissa 2014 Frenzel voitti normaalimäen kilpailussa kultaa, joukkuekilpailussa hopeaa ja oli suurmäen kilpailussa kymmenes. Falunin MM-kilpailuissa 2015 hän voitti joukkuekilpailussa kultaa, sai hopeaa parisprintissä parinaan Johannes Rydzek sekä sijoittui normaalimäen Gundersen-kilpailussa neljänneksi ja suurmäen vastaavassa kilpailussa kymmenenneksi. Lahden MM-kilpailuissa 2017 hän sai kultaa joukkuekilpailussa ja parisprinttikilpailussa sekä hopeaa normaalimäen Gundersen-kilpailussa. Suurmäen Gundersen-kilpailussa hän oli seitsemäs. Pyeongchangin olympialaisissa 2018 hän saavutti kultaa normaalimäen Gundersen-kilpailusta, ja joukkuekilpailusta, sekä pronssia suurmäen Gundersen-kilpailusta. Seefeldin MM-kilpailuissa 2019 Frenzel voitti suurmäen Gundersen-kilpailun sekä parisprintin maailmanmestaruuden.https://yle.fi/urheilu/3-10660888 Joukkuekilpailussa hän voitti hopeaa ja sijoittui normaalimäen Gundersen-kilpailussa 16:nneksi.

Oberstdorfin MM-kilpailuissa 2021 Frenzel saavutti joukkuekilpailussa hopeaa ja parisprintissä pronssia. Normaalimäen sekä suurmäen Gundersen-kilpailussa hän sijoittui neljänneksi. Pekingin olympialaisissa 2022 Frenzel saavutti hopeaa joukkuekilpailussa. Hän ei päässyt kilpailemaan henkilökohtaisissa kilpailuissa saatuaan juuri ennen kisoja koronavirustartunnan.

Planican MM-kilpailuissa 2023 Frenzel saavutti joukkuekilpailussa hopeaa ja sijoittui normaalimäen Gundersen-kilpailussa kymmenenneksi.

 Maailmancup 
Ensimmäisen voittonsa maailmancupissa Frenzel saavutti Klingenthalin yhteislähtökilpailussa 20. tammikuuta 2008. Samana päivänä kilpailtiin myös yhdistetyn sprinttikilpailu, jossa hän sijoittui toiseksi Ronny Ackermannin jälkeen. Karkauspäivänä 2008 Frenzel oli toinen Lahdessa järjestetyssä normaalikilpailussa, jossa voiton vei Norjan Petter Tande. Maailmancup-kauden 2007–2008 kokonaiskilpailussa Frenzel sijoittui seitsemänneksi. Kaudella 2009–2010 hän saavutti Seefeldin kilpailuissa ykkös- ja kakkossijan. Lisäksi hän oli kauden aikana viisi kertaa kolmas ja cupin kokonaispisteissä neljäs. Kaudella 2010–2011 Frenzel oli toinen Kuusamon avauskilpailussa sekä Lahden molemmissa kilpailuissa ja kolmas Ramsaun toisessa kilpailussa. Kokonaiskilpailun lopputuloksissa hän oli neljäs. Kaudella 2011–2012 Frenzel voitti Lillehammerissa käydyn sakkokierroskilpailun (Penalty Race). Cupin kokonaispisteissä hän oli kuudes.

Frenzel voitti maailmancupin kokonaiskilpailun kaudella 2012–2013 yli 200 pisteen erolla Jason Lamy Chappuis'hin. Frenzel voitti kauden aikana molemmat Seefeldin ja Klingenthalin kilpailut, Lahden kilpailun sekä ensimmäisen Oslon kilpailun. 

Kaudella 2013–2014 hän voitti Kuusamon kilpailun, toisen Lillehammerin kilpailun, Ramsaun kilpailun, kaikki kolme Seefeldin kilpailua ja Oberstdorfin kilpailun sekä toistamiseen maailmancupin kokonaiskilpailun. 

Kaudella 2014–2015 hän voitti Lillehammerissa ja Chaux-Neuvessa sekä kaikki kolme kilpailua Seefeldissä ja molemmat Sapporon kilpailut. Hän voitti maailmancupin kokonaiskilpailun kolmannen kerran peräkkäin. 

Kaudella 2015–2016 hän voitti Ramsaun jälkimmäisen ja Chaux-Neuven ensimmäisen kilpailun sekä kolmantena vuonna peräkkäin kaikki kolme Seefeldin kilpailua; näistä viimeisen huolimatta kaatumisesta mäkiosuudella. Hän voitti myös Trondheimissa, Lahdessa sekä Schonachissa. Hän voitti maailmancupin kokonaiskilpailun neljännen kerran peräkkäin. 

Kaudella 2016–2017 Frenzel voitti kaksi kilpailua Lillehammerissa, yhden Ramsaussa ja Lahdessa, kaksi Val di Fiemmessä, yhden Seefeldissä ja Trondheimissä sekä kaksi Schonachissa. Hän voitti maailmancupin kokonaiskilpailun viidennen kerran peräkkäin, johon ei ole pystynyt kukaan muu yhdistetyn urheilija.

Kaudella 2017–2018 Frenzel voitti Ramsaussa ja Trondheimissa. Maailmancupin kokonaiskilpailussa hän oli kahdeksas. Kaudella 2018–2019 hän sijoittui kaksi kertaa toiseksi Lillehammerissa. Kokonaiskilpailussa hän oli kahdestoista. Kaudella 2019–2020 hän sijoittui parhaimmillaan neljänneksi Ramsaun ensimmäisessä ja Seefeldin toisessa kilpailussa. Kokonaiscupissa hän oli seitsemäs. Kaudella 2020–2021 hän sijoittui toiseksi Rukan toisessa kilpailussa sekä Val di Fiemmen toisesa kilpailussa. Klingenthalin ensimmäisessä kilpailussa hän oli kolmas. Maailmancupin kokonaiskilpailussa hän sijoittui viidenneksi.

Kaudella 2021–2022 Frenzel sijoittui Rukan toisessa kilpailussa edelliskauden tapaan toiseksi. Lillehammerin kilpailussa ja Ramsaun toisessa kilpailussa hän sijoittui kolmanneksi. Val di Fiemmen ensimmäisessä kilpailussa hän sijoittui kolmanneksi. Maailmancupin kokonaiskilpailussa hän oli seitsemäs. Kaudella 2022–2023 hän sijoittui parhaimmillaan viidenneksi kauden avauskilpailussa Rukalla. Maailmancupin kokonaiskilpailussa hän sijoittui 18:nneksi.

 Maailmancupin osakilpailuvoitot

 Henkilökohtaiset kilpailut 
 # Pvm. Vuosi Paikkakunta Maa Kilpailu 1. 20. tammikuuta 2008 Klingenthal  yhteislähtö 2. 30. tammikuuta 2010 Seefeld  normaalimäki + 10 km3. 4. joulukuuta 2011 Lillehammer  sakkokierroskilpailu4. 19. tammikuuta 2013 Seefeld  normaalimäki + 10 km5. 20. tammikuuta 2013 Seefeld  normaalimäki +10 km6. 26. tammikuuta 2013 Klingenthal  suurmäki + 10 km 7.  27. tammikuuta 2013 Klingenthal  sakkokierroskilpailu 8. 8. maaliskuuta 2013 Lahti  suurmäki + 10 km 9. 15. maaliskuuta 2013 Oslo  suurmäki + 10 km 10. 30. marraskuuta 2013 Ruka  suurmäki + 10 km 11. 8. joulukuuta 2013 Lillehammer  suurmäki + 10 km 12. 15. joulukuuta 2013 Ramsau  normaalimäki + 10 km 13. 17. tammikuuta 2014 Seefeld  normaalimäki + 5 km 14. 18. tammikuuta 2014 Seefeld  normaalimäki + 10 km 15. 19. tammikuuta 2014 Seefeld  normaalimäki + 15 km 16. 26. tammikuuta 2014 Oberstdorf  suurmäki + 10 km 17. 6. joulukuuta 2014 Lillehammer  suurmäki + 10 km 18. 10. tammikuuta 2015 Chaux-Neuve  suurmäki + 10 km 19. 16. tammikuuta 2015 Seefeld  normaalimäki + 5 km 20. 17. tammikuuta 2014 Seefeld  normaalimäki + 10 km 21. 18. tammikuuta 2015 Seefeld  normaalimäki + 15 km 22. 23. tammikuuta 2015 Sapporo  suurmäki + 10 km 23. 24. tammikuuta 2015 Sapporo  suurmäki + 10 km 24. 20. joulukuuta 2015 Ramsau  normaalimäki + 10 km 25. 23. tammikuuta 2016 Chaux-Neuve  suurmäki + 10 km 26. 29. tammikuuta 2016 Seefeld  normaalimäki + 5 km 27. 30. tammikuuta 2016 Seefeld  normaalimäki + 10 km 28. 31. tammikuuta 2016 Seefeld  normaalimäki + 10 km 29. 10. helmikuuta 2016 Trondheim  suurmäki + 10 km 30. 19. helmikuuta 2016 Lahti  suurmäki + 10 km 31. 5. maaliskuuta 2016 Schonach  normaalimäki + 10 km 32. 3. joulukuuta 2016 Lillehammer  normaalimäki + 10 km 33. 4. joulukuuta 2016 Lillehammer  suurmäki + 10 km 34. 18. joulukuuta 2016 Ramsau  normaalimäki + 10 km 35. 7. tammikuuta 2017 Lahti  suurmäki + 10 km 36. 13. tammikuuta 2017 Val di Fiemme  suurmäki + 10 km 37. 15. tammikuuta 2017 Val di Fiemme  suurmäki + 10 km 38. 29. tammikuuta 2017 Seefeld  normaalimäki + 15 km 39. 15. maaliskuuta 2017 Trondheim  suurmäki + 10 km 40. 18. maaliskuuta 2017 Schonach  normaalimäki + 10 km 41. 19. maaliskuuta 2017 Schonach  normaalimäki + 10 km 42. 16. joulukuuta 2017 Ramsau  normaalimäki + 10 km 43. 13. maaliskuuta 2018 Trondheim  suurmäki + 10 km

 Joukkuekilpailut 
 # Pvm. Vuosi Paikkakunta Maa Kilpailu 1. 3. tammikuuta 2009 Schonach  joukkuekilpailu 2. 24. tammikuuta 2010 Schonach  joukkuekilpailu 3.  13. tammikuuta 2013 Chaux-Neuve  parisprintti 4. 3. helmikuuta 2013 Sotši  joukkuekilpailu 5. 9. maaliskuuta 2013 Lahti  parisprintti 6. 25. tammikuuta 2014 Oberstdorf  joukkuekilpailu 7.  3. tammikuuta 2015 Schonach  joukkuekilpailu 8. 2. joulukuuta 2016 Lillehammer  joukkuekilpailu 9.  13. tammikuuta 2018 Val di Fiemme  parisprintti 10.  25. marraskuuta 2018 Ruka  joukkuekilpailu 11.  16. tammikuuta 2021 Val di Fiemme  parisprintti

 Lähteet 

Viitteet

 Aiheesta muualla 

Luokka:Saksalaiset yhdistetyn hiihtäjät
Luokka:Saksalaiset olympiavoittajat
Luokka:Vuonna 1988 syntyneet
Luokka:Elävät henkilöt